Manteniment realitza intervencions en les plataformes elevadores de la plaça de la Travessa
01 de juny 2017

![](/media/jpze5lsg/95-dsc_0463.jpg)  
  
El departament de Manteniment de l'Ajuntament de Sagunt ha realitzat intervencions en les plataformes elevadores de la plaça de la Travessa, que donen accés al Centre de Salut Cecília Martí. Les tasques realitzades, valorades en uns 4.000 euros, adeqüen les plataformes a sistemes de transmissió més moderns i busquen evitar el mal funcionament de la seua maquinària a causa de la pluja i altres fenòmens meteorològics.  

  

![](/media/amtjbpny/95-dsc_0466.jpg)  
  
El regidor de Manteniment, Pepe Gil, ha recordat que estes plataformes **“donen servei a molta gent major o gent amb algun tipus de discapacitat o que passa per alguna malaltia i que no poden baixar al centre de salut”** de no ser per estos elevadors, ja que l'única alternativa és **“fer una volta enorme per arribar”**.  

  

![](/media/c3ojg22f/95-dsc_0468.jpg)  
  
El regidor ha recordat que les plataformes es van instal·lar al voltant de 2007 i que sempre han donat problemes, perquè la tecnologia que es va utilitzar en eixe moment **“ha sigut sobrepassada”** i en l'actualitat existeixen millors opcions. A més, donat que són instal·lacions a la intempèrie, Gil ha apel·lat a **“la responsabilitat de tots els ciutadans en el manteniment de les instal·lacions públiques, perquè donen servei a gent a la qual li fa molta falta”**.  

  

![](/media/utypferr/95-dsc_0457.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/manteniment-realitza-intervencions-en-les-plataformes-elevadores-de-la-placa-de-la-travessa/ "Facebook")
*   [](http://twitter.com/share?url=https://aytosagunto.es/va/actualitat/manteniment-realitza-intervencions-en-les-plataformes-elevadores-de-la-placa-de-la-travessa/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/manteniment-realitza-intervencions-en-les-plataformes-elevadores-de-la-placa-de-la-travessa/ "Linked In")
*   [](mailto:?body=https://aytosagunto.es/va/actualitat/manteniment-realitza-intervencions-en-les-plataformes-elevadores-de-la-placa-de-la-travessa/)